A világbajnokság után Kewell egy ideig nem játszott a nemzeti csapatban, a Szingapúr elleni összecsapáson tért vissza. Ez volt az utolsó felkészülési mérkőzés a 2007-es Ázsia-kupa előtt. Ezen a 65. percben csereként állt be, és végül megszerezte nyolcadik válogatottbeli gólját. Az utolsó gól előtt a gólpasszt is ő adta. A végeredmény 3–0-s ausztrál győzelem lett. A torna első fordulójában ismét betalált, ezúttal Thaiföld ellen. A japánok elleni negyeddöntőben ismét csereként jutott szóhoz, ekkor a 61. percben állt be, Mark Viduka helyett. Mivel a végeredmény 1–1 lett, a tizenegyespárbaj következett. Ezt az ausztrálok végül elvesztették, így kiestek.